##### PATVIRTINTA

##### Lietuvos moksleivių sąjungos 2012 m. spalio 24 d. prezidento įsakymu Nr. N-24

NACIONALINĖS SOCIALINĖS REKLAMOS KŪRIMO PROGRAMOS „IŠPILK“ NUOSTATAI

1. **BENDROSIOS NUOSTATOS**

## Nacionalinės socialinės reklamos kūrimo programos ,,IŠPILK“ (toliau - programa) nuostatai reglamentuoja programos tikslus ir organizavimą.

1. Programa „IŠPILK“ - tai nacionalinė socialinės reklamos kūrimo programa, įgyvendinama visoje Lietuvoje 2012-2013 metais ir skirta visiems Lietuvos bendrojo lavinimo mokyklų moksleiviams. Programą organizuoja ir įgyvendina Lietuvos moksleivių sąjunga.
2. Programos tikslas – skatinti visos Lietuvos moksleivius imtis efektyviausių priemonių, skirtų atkreipti visuomenės ir pačių bendramžių – moksleivių - dėmesį į šią opią problemą. Taip pat siekiama atkreipti atsakingų institucijų dėmesį į alkoholio prieinanumo nepilnamečiams problemą.
3. Oficiali programos „IŠPILK“ data: 2012m. lapkričio 5d. – 2013m. rugsėjo 1d.

I etapas – lapkričio 5d. – gruodžio 20d.- plakatų kūrimas;

II etapas- sausio 5d. – kovo 10d. – socialinės reklamos scenarijų kūrimas;

1. Programos pagrindinis partneris – Narkotikų, alkoholio ir tabako kontrolės departamentas prie LR Sveikatos ministerijos.

**II. PROGRAMOS TIKSLAI**

## Vykdant programą siekiama šių tikslų:

6.1. Parodyti,kad moksleiviai nėra abejingi iškilusioms problemoms dėl alkoholio vartojimo.

6.2. Skatinti pačius moksleivius imtis efektyvių priemonių prieš alkoholio vartojimą-kurti prevencines reklamas bei plakatus, kurie mažintų alkoholio vartojimą tarp moksleivių.

6.3. Atkreipti visuomenės dėmesį į šią opią moksleivių problemą;

6.4. Skatinti Lietuvos mokyklų mokinių savivaldas įsitraukti į programą „Išpilk“ ir mokyklose vykdyti įvairias veiklas, kuriose atsispindėtų problemos susijusios su alkoholio vartojimu.

6.5. Informuoti moksleivius apie rezoliuciją „Moksleiviai prieš alkoholį“ ir surinkti kuo daugiau parašų iš moksleivių, kurie pritaria rezoliucijos idėjai.

**III. PROGRAMOS DALYVIAI**

7. Į programos „IŠPILK“ veiklas kviečiama dalyvauti visus Lietuvos bendrojo lavinimo mokyklų 7-12 klasių moksleivius.

1. **PROGRAMOS VEIKLA IR DALYVAVIMO SĄLYGOS**

8. Programos „Išpilk“ veiklą sudaro:

 8.1.**. Prevencinio plakato kūrimas.** Etapo trukmė - lapkričio 5d. - gruodžio 20d. Etapo metu bendrojo lavinimo mokyklų 7-12 klasių moksleiviai bus kviečiami kurti plakatą, atkreipiantį dėmesį į alkoholio daromą žalą jaunam organizmui bei alkoholio prieinamumą nepilnamečiams asmenims. Reikalavimai dalyviams:

8.1.1.Norintys dalyvauti turi sukurti plakatą, kuriame atsispindės alkoholio vartojimo daroma žala moksleivio organizmui bei alkoholio prieinamumą nepilnamečiams.

8.1.2. Plakatas gali būti kuriamas naudojantis įvairiomis braižybos, piešimo ar kitomis kūrybinėmis priemonėmis ir pavaizduotas ant A3 formato lapo.

8.1.3. Ant plakato turi būti užrašytas programos „Išpilk“ pavadinimas.

8.1.4. Sukurti plakatai kartu su dalyvio anketa (Priedas Nr. 1, taip pat anketą bus galima rasti tinklalapyje www.moksleiviai.lt) turi būti atsiųsti paštu iki š.m. gruodžio 10d. adresu Konstitucijos pr. 25, LT-08105 Vilnius, su nuoroda –Lietuvos moksleivių sąjungai programai „Išpilk“. Taip pat atsiųsti į programos el. paštą ispilk@moksleiviai.lt

8.1.5. Atsiųsti plakatai be užpildytos dalyvio anketos nebus priimami.

8.1.6. Dalyviams atsiuntusiems padarytus plakatus, bus įteiktos programos „Išpilk“ padėkos.

8.1.7. Programos „Išpilk“ plakatų kūrimo laimėtojai bus paskelbti š.m. gruodžio 27d. ir apdovanoti 2013m. balandžio 6d. apdovanojimų ceremonijoje, vyksiančioje Kaune Lietuvos moksleivių sąjungos Pavasario forumo metu, programos „Išpilk“ partnerių įsteigtais prizais. Laimėtoją informuosime asmeniškai.

 8.2.**Prevencinės reklamos scenarijaus kūrimas**. Truksiantis nuo 2013 m. sausio 5d. iki 2013 m. kovo 10d. Etapo metu bendrojo lavinimo mokyklų 7-12 klasių moksleiviai bus kviečiami kurti socialinės reklamos scenarijų, kuriame turėtų atsispindėti alkoholio daroma žala jaunam organizmui bei atkreiptas dėmesys į alkoholio prieinamumą nepilnamečiams. Reikalavimai dalyviams:

8.2.1. Norintys dalyvauti turi sukurti galimą reklamos scenarijų, kuriame atsispindės alkoholio vartojimo padariniai, alkoholio prieinamumas nepilnamečiams.

8.2.2. Reklamos scenarijų gali rašyti komanda iki 3 žmonių.

8.2.3. Scenarijus turi būti atspausdintas ant A4 formato lapo, 12 šriftu, *Times new Rom* rašymo šriftu, taip pat turi būti titulinis lapas ant kurio būtų parašytas jūsų reklamos scenarijaus pavadinimas. Reklamos scenarijus bus panaudotas prevencinės reklamos kūrimui, kurios trukmė turėtų būti iki 2min.

8.2.4. Sukurti scenarijai kartu su dalyvio anketa (priedas Nr.1, taip pat anketą bus galima rasti tinklalapyje [www.moksleiviai.lt](http://www.moksleiviai.lt)) turi būti atsiųsti nuo 2013m. sausio 5d. iki 2013m. kovo 10d. adresu Konstitucijos pr. 25, LT-08105 Vilnius su nuoroda – Lietuvos moksleivių sąjungai programai ‚programai „Išpilk“, o taip pat ir į el. paštą ispilk@moksleiviai.lt

8.2.5. . Atsiųsti scenarijai be užpildytos dalyvio anketos nebus priimami.

8.2.6. Dalyviams atsiuntusiems pagal reikalavimus parašytus scenarijus, bus įteiktos programos „Išpilk“ padėkos.

8.2.7. Programos „Išpilk“ geriausiai įvertintų scenarijų kūrėjai bus paskelbti 2013m. balandžio 6d. apdovanojimų ceremonijoje Kaune Lietuvos moksleivių sąjungos Pavasario forumo metu ir apdovanoti programos „Išpilk“ partnerių įsteigtais prizais. Laimėtojus informuosime asmeniškai.

8.2.8. Programos „Išpilk“ dalyviui arba komandai sukūrusiam/-iai geriausią prevencinės reklamos scenarijų, Lietuvos moksleivių sąjunga kartu su partneriais padės nufilmuoti prevencinę-edukacinę reklamą 2013m. balandžio 6 - rugsėjo 1 dienomis.

8.2.9.2013m. Rugsėjo 1d. planuojamos „Išpilk“ programos uždarymo spaudos konferencijos metu bus paviešinti programos metu pasiekti rezultatai: prevencinis plakatas, rodoma sukurta socialinė reklama, taip pat bus įteikta moksleivių sukurta pozicija „Už moksleivį be alkoholio“.

 8.3**. Pozicija ,,Už moksleivį be alkoholio“ .**

 8.3.1. Programos ,,Išpilk“ metu Lietuvos moksleivių sąjungos kartu su moksleiviais sukurtą poziciją galės pasirašyti visi jai pritariantys moksleiviai iš visos Lietuvos. Pozicija programos „Išpilk“ uždarymo metu bus įteiktą partneriams, kaip įrodymas, jog moksleiviams rūpi jų sveikata ir ateitis.

8.3.2. Visi moksleiviai norintys pasirašyti rezoliuciją turi informuoti organizatorius apie tai el.paštu: ispilk@moksleiviai.lt, jiems bus atsiųsta instrukcija, kaip reikia vykdyti rezoliucijos pasirašymą.

1. **PROGRAMOS VIEŠINIMAS IR DALYVIŲ APDOVANOJIMAS**

9. Programos „Išpilk“ naujienos ir kita su programa susijusi informacija bus skelbiama Lietuvos moksleivių sąjungos internetiniame puslapyje [www.moksleiviai.lt](http://www.moksleiviai.lt), socialiniame tinkle Facebook bei programos partnerių tinklalapiuose.

10. Visiems dalyvaujantiems programos veiklose bus įteiktos programos „Išpilk“ padėkos, o laimėtojams įteikti partnerių įsteigti prizai.

**VI. BAIGIAMIEJI NUOSTATAI**

11. Nevertinami darbai, neatitinkantys šių konkurso nuostatų ar pastebėjus, kad darbai yra plagijuoti.

12. Konkurso organizatoriai pasilieka teisę atšaukti arba koreguoti konkurso sąlygas ar terminus.